El dia 30 de març de 2006, va presentar el seu llibre "Camí d'Ítaca", a Can Vies, juntament amb el poeta sabadellenc i amic personal Roc Casagran. Al llibre, Oleguer reflexiona sobre el títol de Lliga que va conquerir el FC Barcelona la temporada anterior, fent un recorregut cronològic des del moment en què el Barça guanya la Lliga al camp del Llevant Unió Esportiva fins a la celebració al Camp Nou. A més, hi exposa la seva visió sobre temes polítics com la lluita antifranquista o la Guerra de l'Iraq. A l'inici de cada capítol s'inclou una cita de d'autors com Groucho Marx, Manuel Vázquez Montalbán, Rafael Alberti, Manu Chao, Joan Brossa o Pedro Calderón de la Barca. També cal destacar que el 3% dels guanys del llibre es van destinar a l'escola La Bressola, de la Catalunya Nord. A més, juntament amb Lilian Thuram va presentar un manifest a l'Ajuntament de Perpinyà en defensa de la tasca fetes per aquesta xarxa de centres educatius. Manifest firmat també, entre d'altres, per Joan Laporta, Lluís Llach i Raymond Domenech.